ઈ.સ. ૧૯૭૩માં મજૂર સેવા સંઘના કાર્યાલયનું ઉદ્દઘાટન કરવામાં આવ્યું. ૧૯૭૫માં રાજકીય પરિસ્થિતિ વણસતા દેશમાં કટોકટી લાદવામાં આવી હતી, ત્યારે જામનગર જિલ્લા કોંગ્રેસ પ્રમુખ કે.પી. શાહ હતા. તેઓની આગેવાની હેઠળ લોકજાગૃતિ કેળવવા પદયાત્રાઓ કરવામાં આવી હતી. જેમાં હાજીભાઈ જોડાયા હતા. આથી સમાજના પ્રશ્નોને વધારે સમજી શક્યા હતા. જેથી મજૂર સેવા સંઘ(ઇન્ટુક)ની પ્રવૃત્તિઓએ ખૂબ વેગ પકડ્યો હતો. પોર્ટ, સોલ્ટ ઉદ્યોગ, મીઠાપુર-દ્વારકા-ખંભાળિયા ઓઈલ મિલ ઉદ્યોગ, શિપિંગ કંપની જેવા સંગઠિત અને અસંગઠિત વિભાગના કામદારો મોટા પ્રમાણમાં ઇન્ટુકમાં જોડાયા. જેની આગેવાની હાજીભાઈ દેદાએ લીધી હતી.